बता दें कि इस अंतरराष्ट्रीय वार्ता के संबंध में विदेश मंत्रालय के प्रवक्ता ने पूछे गए सवालों के जवाब में कहा है कि रूस द्वारा अफगानिस्तान पर आयोजित वार्ता के बारे में हमें जानकारी है. यह 09 नवंबर को मास्को में हो रही है. उन्होंने कहा कि भारत अफगानिस्तान में शांति और स्थिरता के उन सभी प्रयासों का समर्थन करता है जिससे वहां सुरक्षा, एकता, बहुलवाद स्थिरता और संपन्नता लाने में मदद मिले. वही, प्रवक्ता ने कहा कि भारत का मानना है कि इस तरह का प्रयास ‘अफगान के नेतृत्व में, अफगान के लिए और अफगान द्वारा’ नियंत्रित होना चाहिए. इसमें अफगानिस्तान सरकार की भागीदारी होना चाहिए. प्रवक्ता ने कहा कि बैठक में हमारी भागीदारी गैर आधिकारिक स्तर पर होगी. बैठक में तालिबान के प्रतिनिधि मौजूद रहेंगे.